# Misingi ya Kitheolojia

# Moduli ya Tano: Kanisa

# Maswali ya kujadili

1. Ni jambo gani muhimu ulilojifunza katika somo hili au kitu gani katika somo hukukielewa vizuri?
2. Je, ni kwa njia gani Yesu alilijenga kanisa lake kwa kulitegemea na kuliendeleza, kanisa la Agano la Kale?
3. Fafanua na jadili maana ya neno “takatifu” kama lilivyotumika katika Biblia.
4. Jadili kanisa katoliki lisiloonekana na jinsi linavyotofautiana na kanisa katoliki linaloonekana.
5. Je, kwa njia gani kanisa linaloonekana ni ushirika wa watakatifu?
6. Jadili jinsi ambavyo waamini wote katika kanisa lisiloonekana wanashiriki ushirika na Kristo pamoja na waamini wengine.
7. Kwa njia gani umepitia neema ya Mungu katika jumuiya ya kanisa?
8. Kwa njia zipi unaona kanisa linapaswa kutengwa (takatifu) na ulimwengu?
9. Ikiwa Mungu pekee ndiye hasa ajuaye nani yuko katika kanisa lisiloonekana, je, tunapaswa kuwatendea namna gani ambao hawajawa waamini bado?
10. Je, marudi ya kanisa yanaweza kuwa na manufaa gani katika kanisa?
11. Mtazamo wako juu ya kanisa na washirika wake unaathirikaje unapojua kwamba Biblia inaliita kanisa “takatifu”?
12. Nini kinakufanya utamani kuwa mtakatifu zaidi?
13. Unaielewaje Waebrania 10:29? Ina maana gani kwako binafsi?

**TAARIFA YA JUMLA KUHUSU IDHINI YA KANISA:** Tunaposema kwamba kanisa limeidhinishwa na Mungu, tunamaanisha kwamba lilikuwa wazo lake na kwamba aliliumba kwa kusudi na kulikabidhi mamlaka. Ni shirika aliloliunda libebe utume wake ulimwenguni. Hivyo, makanisa yote, kanisa la Agano la Kale na kanisa la Agano Jipya yana majukumu yale yale mbele za Mungu.

SOMO REJEA:

Mchungaji Bob hutumia muda wake wote kama chungaji akilitia moyo na kulishauri kanisa lake. Iwe kwa kuhubiri ama kufundisha au katika ziara binafsi, alijikita katika kuwahudumia waamini wanaoshiriki kanisani kwake. Kamwe hakuwashirikisha wasioamini imani yake wala halifundishi kanisa lake jinsi ya kutangaza imani yao. Kanisa lake halina ibada wala huduma ya matendo ya rehema kuifikia jumuia inayowazunguka. Halitumi wamis+ionari kwenye maeneo ya umisheni.

Maswali ya Kutafakari

1. Kitu gani unakiona kuwa cha thamani katika huduma ya kichungaji ya Bob?
2. Ni jambo gani Bob halitilii maanani katika huduma yake ya kichungaji?
3. Ni kwa jinsi gani Waefeso 4:11-13 inaweza kumsaidia Bob kulihudumia kanisa lake kwa ufanisi zaidi?

Mambo ya Kufanya

* Kama mwandishi wa Waebrania asemavyo, Wakristo wasiache kukusanyika pamoja (ona Waebrania 10:25). Hakikisha kwamba unahudhuria kanisani mara kwa mara.
* Tathmini ibada ulizoshiriki mwezi uliopita. Tafuta njia ambazo ibada yenu inaweza kuhitaji kumtukuza Mungu zaidi. Andika mambo makuu 3 ya kwanza yanayoweza kuboresha ibada yenu.
* Katika juma lijalo, jihusishe kwa makusudi katika shughuli moja iliyoundwa kueneza ufalme wa Mungu. Hii inaweza kuhusisha kumshirikisha imani yako mtu asiyeamini, kushiriki katika tukio la uinjilishaji, kuongoza mradi wa huduma ama shughuli nyingine yoyote.
* Tumia muda wa ibada binafsi kusoma na kutafakari Yohana 15:1-17. Tafakari njia ambazo unaweza kumpenda Mungu kwa ukamilifu zaidi kwa kumtii na kupendana ninyi kwa ninyi.